text: 'আমার শেষ নিশ্বাস পর্যন্ত সঙ্গে থাকবে সুশান্ত !' আবেগঘন পোস্ট পরিচালক মুকেশের Dil Bechara' trailer: Mukesh Chhabra gets emotional – News18 Bangla
  'আমার শেষ নিশ্বাস পর্যন্ত সঙ্গে থাকবে সুশান্ত !' আবেগঘন পোস্ট পরিচালক মুকেশের
  মুক্তি পেল সুশান্ত সিং রাজপুতের শেষ ছবি দিল বেচারার ট্রেলার ৷
  Last Updated : July 06, 2020, 19:41 IST
  #মুম্বই: মুক্তি পেল সুশান্ত সিং রাজপুতের শেষ ছবি দিল বেচারার ট্রেলার ৷ যার জন্য ফ্যানেরা অধীর আগ্রহে বসে ছিলেন ৷ মুক্তি পেতেই ইন্টারনেটে এই ছবির ট্রেলার দেখার ভিড় ৷ সেকেন্ডে সেকেন্ডে লাইক বেড়েই চলেছে ৷ কমেন্ট বক্সে ভেসে উঠছে নায়কের প্রতি অগাধ ভালোবাসা !
  হ্যাঁ, এরকমই এক নায়ক-তথা মানুষ ছিলেন সুশান্ত সিং রাজপুত৷ যার এক হাসিতে সব যেন মুশকিল আসান ৷ সেই নায়কের এই পরিণতিই যেন মেনে নিতে পারছেন না কেউ ৷ আর সঙ্গে বেড়েই চলেছে তাঁর মৃত্যু নিয়ে রহস্য ৷
  ঠিক যেমন মেনে নিতে পারছেন না সুশান্তের শেষ ছবি দিল বেচারার পরিচালক মুকেশ ছাবড়া ৷ দিল বেচারা ছবির ট্রেলার মুক্তির পর নিজের ট্যুইটার প্রোফাইলে সুশান্তকে নিয়ে এক আবেগঘন পোস্ট শেয়ার করলেন মুকেশ ৷ যেখানে তিনি উজার করে দিলেন সুশান্তের প্রতি তাঁর ভালোবাসা ৷
  মুকেশ তাঁর পোস্টে লিখলেন, 'অবশেষে ২ বছরের দীর্ঘ সময় কাটল ৷ বহু বন্ধু সামনে এল ৷ চোখের ওপর দেখলাম ওঠা-পড়া ৷ দেখলাম ভাল সময়, খারাপ সময় ৷ আমার বন্ধু সুশান্তকে সঙ্গে নিয়ে প্রকাশ্যে এল আমার প্রথম ছবির ট্রেলার ৷ আমার শেষ নিশ্বাস পর্যন্ত আমার সঙ্গে থাকবে সুশান্ত ৷ এবার আপনাদের ওপর ৷ আপনার হাতের মুঠোয় সুশান্তের শেষ ছবি ৷ যত বার খুশি দেখুন ৷ কোনও এক্সট্রা টাকা লাগবে না ৷ এই ছবির মধ্যে আমাদের আবেগ লুকিয়ে রয়েছে...'